                       ZAPISNIK

05. sjednice Vijeća Gradske četvrti Brezovica, održane 27. listopada 2021., s početkom u 17:30 sati, u sjedištu Gradske četvrti Brezovica, Brezovička cesta 100, velika dvorana u prizemlju.

Nazočni članovi Vijeća Gradske četvrti Brezovica: Ivan Pucko, Irena Borovina, Zdravko Harmicar, Vladimir Iviček, Ivica Kovačić, Ivica Mavračić, Marina Pucević, Sonja Soldo, Srećko Tatar i Nenad Žugaj

Nenazočan predsjednik Vijeća Gradske četvrti Brezovica: Tomislav Cavrić

Nazočni djelatnici Gradskog ureda za mjesnu samoupravu: Milan Kulaš i Kamelia Antonia Pelikon.


Sjednicu otvara gospodin Ivan Pucko, potpredsjednik Vijeća Gradske četvrti Brezovica,  pozdravlja nazočne te konstatira da je na sjednici nazočno 10 od 11 članova Vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, Ivan Pucko otvara raspravu o zapisniku 4. sjednice Vijeća Gradske četvrti Brezovica.
Obzirom da se nitko ne javlja za riječ, zapisnik daje na usvajanje.
Jednoglasno (10“za“) je usvojen zapisnik 4. sjednice.
 
Ivan Pucko konstatira da su članovi Vijeća primili prijedlog dnevnog reda te otvara raspravu o dnevnom redu.
Sonja Soldo ima upit vezano za rok za davanje mišljenja na Prijedlog Programa građenja komunalne infrastrukture na području Grada Zagreba u 2022. Milan Kulaš odgovara da je rok za davanje mišljenja 20 dana.
Marina Pucević ima upit glede uvrštavanja u dnevni red točke 8. Prijedlozi zaključaka za novu katastarsku izmjeru katastarskih općina Starjak i Horvati. Mišljenja je da nije u skladu s Poslovnikom te napominje da je prilikom otvaranja radova na novoj katastarskoj izmjeri k.o. Kupinečki Kraljevec zamjenik ravnatelja Državne geodetske uprave rekao da će se u sljedećih 10 godina napraviti izmjera za cijelu Republiku Hrvatsku, ali napominje da će ipak prihvatiti uvrštenje navedene točke u dnevni red.

Ivan Pucko daje na glasovanje dnevni red.
Vijeće je jednoglasno (10“za“) usvojilo sljedeći

				Dnevni red:

1. Prijedlog zaključka o produljenju zakupa prostora za rad Mjesnog odbora Kupinečki Kraljevec II.
 2. Prijedlog zaključka o  prijedlogu postavljanja kamera za mjerenje brzine kretanja vozila na području  Gradske četvrti Brezovica
 3. Prijedlog zaključka o davanju mišljenja na Konačni prijedlog Odluke o donošenju 
      Urbanističkog plana uređenja Groblje Kupinečki Kraljevec
 4. Prijedlog zaključka o prijedlogu uklanjanja uzdignutih ploha kolnika kod crkve 
     „Uznesenja  BDM“ u Brezovici

 5. Prijedlog zaključka o potrebi žurne  novelacije projekta i nastavku izvođenja radova na 
     izgradnji  sabirnog kanala  i mreže Kupinečki Kraljevec  I etapa na području Mjesnog 
     odbora Kupinečki Kraljevec I

 6. Prijedlog zaključka o davanju mišljenja na Prijedlog Programa građenja komunalne 
      infrastrukture  na području Grada Zagreba u 2022.
 7. Prijedlog zaključka o davanju mišljenja na Prijedlog Programa održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2022.
  8. Prijedlozi zaključaka o prijedlozima za novu katastarsku izmjeru katastarskih općina Starjak i Horvati
  9. Pitanja, prijedlozi i obavijesti

Ad 1). Prijedlog zaključka o produljenju zakupa prostora za rad Mjesnog odbora Kupinečki Kraljevec II.
Potpredsjednik Vijeća Ivan Pucko, konstatira da su članovi Vijeća primili Prijedlog u pisanom obliku te otvara raspravu
Obzirom da nema primjedbi, daje na glasovanje Prijedlog zaključka
Vijeće je jednoglasno (10”za”) donijelo

ZAKLJUČAK 
                o produljenju zakupa prostora za rad Mjesnog odbora Kupinečki Kraljevec II.


1. Vijeće je razmotrilo zamolbu Vijeća Mjesnog odbora Kupinečki Kraljevec II. za produljenje zakupa prostora za rad Mjesnog odbora Kupinečki Kraljevec II. te ponudu Dobrovoljnog vatrogasnog društva Kupinečki Kraljevec za zakup prostora, na adresi Matički 27, 10257 Brezovica.

2. Vijeće je suglasno sa zamolbom Vijeća Mjesnog odbora Kupinečki Kraljevec II. te ponudom Dobrovoljnog vatrogasnog društva Kupinečki Kraljevec za produljenje zakupa prostora za rad Mjesnog odbora Kupinečki Kraljevec II.
  
3. Zakup će se produljiti na period od 6 mjeseci, od 01. prosinca 2021. do 31. svibnja 2022., sukladno ponudi iz točke 2. zaključka, koja je njegov sastavni dio.  

      4. Ovaj se zaključak dostavlja Gradskom uredu za mjesnu samoupravu na daljnje postupanje.
Ad 2). Prijedlog zaključka o  prijedlogu postavljanja kamera za mjerenje brzine kretanja vozila na području  Gradske četvrti Brezovica
Ivan Pucko konstatira da su članovi Vijeća primili Prijedlog u pisanom obliku te otvara raspravu
Nakon rasprave odlučeno je da se zaključak, osim navedenih u Prijedlogu zaključka, dostavi  Gradonačelniku i njegovom zamjeniku.
Ivan Pucko daje na glasovanje Prijedlog zaključka
Vijeće je jednoglasno (10”za”) donijelo

ZAKLJUČAK
             o prijedlogu postavljanja kamera za mjerenje brzine kretanja vozila na 
                                       području  Gradske četvrti Brezovica

           
1. Vijeće je razmotrilo zahtjeve građana, svih 12 vijeća mjesnih odbora s područja Gradske četvrti Brezovica te članova Vijeća Gradske četvrti Brezovica za postavljanje kamera za mjerenje brzine kretanja vozila na području Gradske četvrti Brezovica

                 
     2. Vijeće predlaže da se na najprometnijim i prometno najkritičnijim lokacijama na 
          području Gradske  četvrti Brezovica postave  kamere za mjerenje brzine kretanja vozila
         

3. Ovaj se zaključak dostavlja gradonačelniku Grada Zagreba, g. Tomislavu Tomaševiću, zamjeniku gradonačelnika, g. Luki Korlaetu, Ministarstvu unutarnjih poslova, Ravnateljstvu policije, Policijskoj upravi Zagrebačkoj, Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet.


Ad 3). Prijedlog zaključka o davanju mišljenja na Konačni prijedlog Odluke o donošenju Urbanističkog plana uređenja Groblje Kupinečki Kraljevec
Ivan Pucko konstatira da su članovi Vijeća primili Prijedlog u pisanom obliku te otvara raspravu.
Marina Pucević napominje da je navedeni prijedlog već bio na sjednici Vijeća Gradske četvrti Brezovica.
Srećko Tatar govori da je pregledao navedeni prijedlog te smatra je u redu.
Ivan Pucko daje na glasovanje Prijedlog zaključka.
Vijeće je jednoglasno (10”za”) donijelo

ZAKLJUČAK
      o davanju  mišljenja na Konačni prijedlog Odluke o donošenju Urbanističkog plana uređenja  Groblje Kupinečki Kraljevec
         

1. Vijeće je razmotrilo zamolbu Stručne službe gradonačelnika za davanje mišljenja na   
           Konačni prijedlog Odluke o donošenju Urbanističkog plana uređenja Groblje 
           Kupinečki Kraljevec
      
2. Vijeće je suglasno s Konačnim prijedlogom Odluke o donošenju Urbanističkog plana uređenja Groblje Kupinečki Kraljevec
         
3.  Ovaj se zaključak dostavlja Gradskom uredu za strategijsko planiranje i razvoj Grada, 
     Sektoru za prostorno i urbanističko planiranje.


Ad 4). Prijedlog zaključka o prijedlogu uklanjanja uzdignutih ploha kolnika kod crkve 
     „Uznesenja  BDM“ u Brezovici

Ivan Pucko konstatira da su članovi Vijeća primili Prijedlog u pisanom obliku te otvara raspravu. 
Ivan Pucko navodi da je navedeni prijedlog zamolba od strane župnika, a Vijeće Mjesnog odbora Brezovica je također donijelo zaključak o uklanjanju  jer prema navodima statičara potrebno ukloniti uzdignute plohe zbog toga što dodatno oštećuju crkvu oštećenu u potresu.
Marina Pucević ima upit da li postoji nalaz statičara u pisanom obliku. 
Ivan Pucko odgovara da nema. 
Marina Pucević navodi da će glasovati za navedeni prijedlog kada se u pisanom obliku dostavi nalaz statičara da uzdignute plohe kod crkve narušavaju statiku crkve.
Ivica Kovačić ima upit čija je inicijativa navedeni prijedlog. Ujedno napominje da su sigurno uzdignute plohe postavljene s razlogom.
Irena Borovina predlaže uklanjanje, ali da bude označen pješački prijelaz.
Ivica Mavračić govori da je na prošloj sjednici bio suzdržan, ali da će na ovoj sjednici prihvatiti navedeni prijedlog jer je Mjesni odbor Brezovica donio zaključak o uklanjanju te zato što je prema navodima potpredsjednika Vijeća statičar rekao da uzdignute plohe narušavanju statiku već oštećene crkve.
[bookmark: _GoBack]Srećko Tatar govori da su tornjevi na crkvi nakon potresa 29.12.2020.u katastrofalnom stanju, 5 cm odvojeni, te da bi ustvari bilo najbolje da se promet oko crkve zatvori jer će se u slučaju i manjeg podrhtavanja tornjevi urušiti.
Ivan Pucko daje na glasovanje Prijedlog zaključka.
Vijeće je (6”za”, 2”protiv” i 2”suzdržana”) donijelo

ZAKLJUČAK
      o prijedlogu uklanjanja uzdignutih ploha kolnika kod crkve „Uznesenja BDM“ 
                                                                  u Brezovici


1. Vijeće je razmotrilo zahtjeve građana, članova Vijeća Gradske četvrti Brezovica, Vijeća Mjesnog odbora Brezovica i Župe „Uznesenja BDM“za uklanjanje uzdignutih ploha kolnika kod crkve „Uznesenja BDM“ u Brezovici.
           
2. Vijeće predlaže uklanjanje 2 uzdignute plohe kolnika u Golobreškoj ulici kod crkve „Uznesenja Blažene Djevice Marije“ u Brezovici

1. Ovaj se zaključak dostavlja Gradskom uredu za prostorno uređenje, izgradnju Grada. graditeljstvo, komunalne poslove i promet, Sektoru za promet.




Ad 5). Prijedlog zaključka o potrebi žurne  novelacije projekta i nastavku izvođenja radova na   izgradnji  sabirnog kanala  i mreže Kupinečki Kraljevec  I etapa na području Mjesnog 
odbora Kupinečki Kraljevec I
Ivan Pucko konstatira da su članovi Vijeća primili Prijedlog u pisanom obliku te otvara raspravu.
Srećko Tatar govori da je navedeno već trebalo biti gotovo.
Marina Pucević govori da je bio održan sastanak u Vodoopskrbi i odvodnji gdje je bilo rečeno da će se izvoditi geomehanički istražni radovi.
Ivan Pucko zatvara raspravu te daje na glasovanje Prijedlog zaključka.
Vijeće je jednoglasno (10”za”) donijelo

ZAKLJUČAK
O POTREBI ŽURNE  NOVELACIJE PROJEKTA I NASTAVKU IZVOĐENJA RADOVA NA IZGRADNJI SABIRNOG KANALA I i MREŽE
 -  KUPINEČKI KRALJEVEC  I ETAPA NA PODRUČJU MJESNOG ODBORA KUPINEČKI KRALJEVEC 1 



1. Vijeće se upoznalo sa zapisnikom  sa sastanka održanog  u Vodoopskrbi i odvodnji d.o.o.  vezano za Plan VIO d.o.o. u Gradskoj četvrti Brezovica (URBROI: 1-52712021 od 13.09.2021.) te s prilogom navedenog zapisnika „Izvadak programa građenja- GČ Brezovica“. Vijeće je raspravilo stanje izgrađenosti sabirnog kanala I i mreže na području Mjesnog odbora Kupinečki Kraljevec 1, te stavke u planu VIO  za pokretanje postupka nabave, realizaciju građenja i plan građenja navedenog Izvatka programa građenja- GČ Brezovica (točka 19. i 20). 

2. Vijeće upozorava da radovi navedeni pod točkom 20. „Izgradnja sabirnog kanala i mreže Kupinečki Kraljevec 1 etapa _Brezovica u „Izvatku programa građenja- GČ Brezovica“ nisu točni, odnosno  radovi nisu završeni kako je navedeno u tablici pod napomenom. Naime, radovi u ulici Kraljevečki brijegi su prekinuti kod raskrižja s ulicom Ograja i to 2500 m kraće, u odnosu na potrebno izvedenih i projektiranih 4858,99 m s obrazloženjem da će radovi biti nastavljeni nakon geomehaničkih istraživanja i novelacije projekta. Određena geomehanička istraživanja na samom brijegu iznad mjesta prekida radova su  provedena, a iz izvješća nije vidljivo je li napokon nakon dvije godine pokrenuta novelacija projekta i nije naveden plan za nastavak radova.  

3. Prilikom natječaja za radove navedene pod točkom 20. „Izgradnja sabirnog kanala i mreže Kupinečki Kraljevec 1 etapa“ - Brezovica ispuštena je bez valjanih razloga izgradnja ulične mreže u V i VI odvojku ulice Kraljevečki brijegi. Vijeće je na to više puta ukazivalo i opetovano tražilo da se riješi mreža za ta dva odvojka. U međuvremenu  je formiran i novi odvojak ulice Kraljevečki brijegi  k.č.br. 900/34 i 900/17 k.o. Kupinečki Kraljevec (Kraljevečki brijegi kućni brojevi 48-50A 50E). Vijeće je s obzirom na gustoću naseljenosti i ravnomjerno rješavanje mreže za sve stanovnike financiralo izradu projekata za gradnju mreže u navedenim odvojcima a za novi odvojak  k.č.br. 900/34 i 900/17 k.o. Kupinečki Kraljevec (Kraljevečki brijegi kućni brojevi 48-50A 50E) ishođena je i građevinska dozvola. 

4. Vijeće izražava svoje nezadovoljstvo što je u „Izvatku programa građenja- GČ Brezovica“ za 2022. VIO planirao 0 kn za nastavak radova na kanalizaciji u Kupinečkom Kraljevcu. Naznačeno je da je potrebna Novelacija projekta, a nisu planirana sredstva. Stoga Vijeće traži da Vodoopskrba i odvodnja d.o.o. u  svom Programu građenja obavezno u 2022., ako to još nije učinila, završi novelaciju projekta i počne s nastavkom izgradnje sabirnog kanala u ulici Kraljevečki brijegi u dužini 2500m te osigura financijska sredstva i pokrene nabavu za gradnju  i  ulične mreže u V i VI odvojku te novom odvojku k.č.br. 900/34 i 900/17 k.o. Kupinečki Kraljevec (Kraljevečki brijegi kućni brojevi 48-50A 50E).



Ad 6). Prijedlog zaključka o davanju mišljenja na Prijedlog Programa građenja komunalne  infrastrukture  na području Grada Zagreba u 2022.
Ivan Pucko konstatira da su članovi Vijeća primili Prijedlog u pisanom obliku te otvara raspravu.
Srećko Tatar dostavio je pisani amandman da se u javnu rasvjetu uvrsti:
1. Završetak izrade tehničke dokumentacije i izgradnja javne rasvjete u cijeloj Breberničkoj cesti i na dijelu Banovke (300m)
2. Izgradnja ulične rasvjete u Grančarskoj ulici
3. Završetak izrade tehničke dokumentacije za rekonstrukciju i dogradnju rasvjete sportskog igrališta u Kupinečkom Kraljevcu i rekonstrukciju i dogradnju.
Ivan Pucko daje na glasovanje navedeni amandman.
Vijeće je jednoglasno (10“za“) prihvatilo predloženi amandman.

Potpredsjednik daje na glasovanje Prijedlog zaključka.
Vijeće je jednoglasno (10”za”) donijelo

ZAKLJUČAK
            o davanju mišljenja na Prijedlog Programa građenja komunalne infrastrukture 
                                                      na području Grada Zagreba u 2022.

1. Na zamolbu Gradskog ureda za prostorno uređenje, izgradnju Grada, graditeljstvo, komunalne poslove i promet, Vijeće Gradske četvrti Brezovica razmotrilo je Prijedlog Programa građenja komunalne infrastrukture na području Grada Zagreba u 2022.

2.  Vijeće izražava nezadovoljstvo stalnim zapostavljanjem Gradske četvrti Brezovica u izgradnji komunalne infrastrukture te traži da se u Prijedlog Programa građenja komunalne infrastrukture na području Grada Zagreba u 2022. uvrsti sljedeće:
NERAZVRSTANE CESTE
· gradnja nogostupa u Dragonožečkoj cesti
· gradnja nogostupa u Hudobičkoj i Grančarskoj ulici
· gradnja nogostupa u ulici Horvati
· gradnja nogostupa u Lipničkoj cesti

           JAVNA RASVJETA
             -    gradnja javne rasvjete u cijeloj Breberničkoj cesti i na dijelu ulice 
                  Banovke (300 m)
             -    gradnja javne rasvjete u Grančarskoj ulici
             -    završetak izrade tehničke dokumentacije za rekonstrukciju i dogradnju 
                  rasvjete sportskog igrališta u Kupinečkom Kraljevcu, te rekonstrukcija i 
                  dogradnja

3.    Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za građenje komunalne infrastrukture i održavanje javnoprometnih površina, javnih objekata i javne rasvjete, Sektoru za ceste.


Ad 7). Prijedlog zaključka o davanju mišljenja na Prijedlog Programa održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2022.
Ivan Pucko konstatira da su članovi Vijeća primili Prijedlog u pisanom obliku te otvara raspravu.
Srećko Tatar dostavlja pisani amandman da se kao prvi prioritet u nerazvrstane ceste uvrsti:
1. Izrada tehničke dokumentacije i izgradnja kolnika, oborinske odvodnje, pješačko-biciklističke staze i rasvjete na dijelu Grančarska ulice od VI. odvojka do ulice Kraljevečki brijegi i izradu tehničke dokumentacije, te izgradnju kolnika i oborinske odvodnje na dijelu ulice Kraljevečki brijegi od Grančarske ulice do raskrižja s ulicom Ograja.

Ivan Pucko daje na glasovanje navedeni amandman.
Vijeće je jednoglasno (10“za“) prihvatilo predloženi amandman.

Ivan Pucko daje na glasovanje Prijedlog zaključka.
Vijeće je jednoglasno (10”za”) donijelo

ZAKLJUČAK
       o davanju mišljenja na Prijedlog Programa održavanja javnih prometnih površina, građevina  i uređaja javne namjene, javne rasvjete, te izvanrednog održavanja nerazvrstanih cesta  na području Grada Zagreba u 2022.
1.   Na zamolbu Gradskog ureda za prostorno uređenje, izgradnju Grada, graditeljstvo, komunalne 
poslove i promet, Vijeće Gradske četvrti Brezovica razmotrilo je Prijedlog Programa održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2022.
2.   Vijeće nije suglasno s Prijedlogom Programa održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2022. te traži da se u isti uvrsti sljedeće:

· izvanredno održavanje kolnika, oborinske odvodnje, gradnja pješačko-biciklističke staze i rasvjete na dijelu Grančarske ulice, od VI. odvojka do  ulice Kraljevečki brijegi, izradu tehničke dokumentacije i izgradnju kolnika i oborinske odvodnje na dijelu ulice Kraljevečki brijegi od Grančarske ulice do raskrižja s ulicom Put Ograja
 
· izvanredno održavanje mosta u ulici dr. Luje Naletilića

1. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za građenje komunalne infrastrukture i održavanje javnoprometnih površina, javnih objekata i javne rasvjete, Sektoru za ceste. 


Ad 8). Prijedlozi zaključaka o prijedlozima za novu katastarsku izmjeru katastarskih općina Starjak i Horvati
Ivan Pucko konstatira da su članovi Vijeća primili Prijedlog u pisanom obliku te otvara raspravu.
Marina Pucević napominje da nije bilo nužno da se ova točka uvrsti u dnevni red sjednice jer
je zamjenik ravnatelja Državne geodetske uprave izjavio da se u sljedećih 10 godina mora 
napraviti nova geodetska izmjera u cijeloj Republici Hrvatskoj.
Nenad Žugaj odlazi sa sjednice u 18:19 sati, uz ispriku da ima druge neodgodive obveze 

Ivan Pucko daje na glasovanje Prijedlog zaključaka o podržavanju prijedloga za novu katastarsku izmjeru katastarske općine Starjak. 

Vijeće je jednoglasno (9”za”) donijelo

ZAKLJUČAK

    o podržavanju prijedloga za novu katastarsku izmjeru katastarske općine Starjak 
         

1. Vijeće je razmotrilo prijedlog Vijeća Mjesnog odbora Kupinečki Kraljevec I za novu 
katastarsku izmjeru katastarske općine Starjak. 
                 
2.  Vijeće je suglasno s prijedlogom iz točke 1. zaključka te predlaže da se započne s poduzimanjem potrebnih radnji za novu katastarsku izmjeru katastarske općine Starjak. 
                 
3.   Ovaj se zaključak dostavlja Gradskom uredu za katastar i geodetske poslove Grada Zagreba te Gradskom uredu za mjesnu samoupravu.


Ivan Pucko daje na glasovanje Prijedlog zaključaka o podržavanju prijedloga za novu katastarsku izmjeru katastarske općine Horvati. 


ZAKLJUČAK

    o podržavanju prijedloga za novu katastarsku izmjeru katastarske općine Horvati 

          

1. Vijeće je razmotrilo prijedlog Vijeća Mjesnog odbora Horvati  za novu katastarsku izmjeru katastarske općine Horvati. 
                 
2.  Vijeće je suglasno s prijedlogom iz točke 1. zaključka te predlaže da se započne s poduzimanjem potrebnih radnji za novu katastarsku izmjeru katastarske općine Horvati. 
                

3. Ovaj se zaključak dostavlja Gradskom uredu za katastar i geodetske poslove Grada Zagreba te Gradskom uredu za mjesnu samoupravu.





Ad 9). Pitanja, prijedlozi i obavijesti

Ivan Pucko obavještava prisutne da im je u materijalima dostavljen hodogram za polaganje vijenaca i paljenje svijeća kod spomenika i spomen obilježja braniteljima Domovinskog rada i borcima NOB-a, a koji je planiran u petak,  29.10.2021.

Vladimir Iviček ima upit da li je predsjednik Vijeća Gradske četvrti Brezovica dogovorio sastanak s gradonačelnikom Grada Zagreba, kao što je bilo rečeno.

Zdravko Harmicar ima prigovor jer na upite glede izgradnje dječjeg vrtića i sportske dvorane u Horvatima nema nikakvih odgovora.

Ivica Mavračić je zamolio Vladimira Ivičeka, koji je i zastupnik u Gradskoj skupštini  da na sljedećoj sjednici Gradske skupštine postavi pitanje gradonačelniku vezano za  izgradnju sportske dvorane u Horvatima.

Srećko Tatar ima upit da li u postoji mogućnost za uvrštenje u Plan komunalnih aktivnosti u 2021. šodranja na području Mjesnog odbora Kupinečki Kraljevec II., s obzirom da je u  Planu komunalnih aktivnosti u 2021., prema raspodjeli sredstva mjesnim odborima, za Mjesni odbor Kupinečki Kraljevec II ostalo 30.000,00 kn. 

Ivan Pucko zamolio je vijećnike da obrate pozornost na ponovno aktualiziranje pitanja kompostane jer ista još uvijek nije brisana u Prostornom planu Grada Zagreba.

Obzirom da više nije bilo pitanja, Ivan Pucko zatvara 5. sjednicu Vijeća Gradske četvrti Brezovica.
 
Dovršeno u 18.45 sati.

KLASA: 026-03/21-001/73
URBROJ: 251-06-11-8-21-2

Zapisnik napisala				               Potpredsjednik Vijeća 
Kamelia Antonia Pelikon				Gradske četvrti Brezovica
						        Ivan Pucko, mag.ing.cheming.
